**Gary McAllister** (s. 25. joulukuuta 1964 Motherwell, Skotlanti) on skotlantilainen entinen jalkapalloilija ja nykyinen valmentaja. Pelaajaurallaan hän oli pelipaikaltaan keskikenttäpelaaja.

Pelaajaura
----------

McAllister aloitti uransa Motherwellissa vuonna 1981. Vuonna 1985 Skotlannin Cupin välierissä Celticia vastaan McAllister teki hyvillä otteillaan vaikutuksen Leicester Cityn manageriin Gordon Milneen. Samana vuonna hän siirtyikin yhdessä Motherwell-seurakaveri Ally Mauchlenin kanssa Leicesteriin 250 000 punnan siirtosummalla. 

Leicesterissa McAllister pelasi viisi kautta vaikka se putosikin 1987 pääsarjatasolta 2. divisioonaan. Hänen peliesityksensä herättivät kiinnostusta 1. divisioonan seuroissa ja lopulta vuonna 1990 McAllister siirtyi Leedsiin. Leedsissa McAllister oli voittamassa liigamestaruutta kaudella 1991–1992 ja Charity Shieldia kaudella 1992–1993. Leedsin kapteeninakin pari kautta toiminut McAllister siirtyi Coventry Cityyn kolmen miljoonan punnan siirtosummalla vuonna 1996 pelattuaan seurassa 231 liigaottelua. 

Coventryssa McAllister pelasi neljä kautta, joiden aikana seura taisteli pääasiassa putoamista vastaan. Sopimuksensa päätyttyä kesällä 2000, 35-vuotias McAllister siirtyi Liverpooliin Bosman-säännön turvin. Liverpoolissa hän pelasi loistavasti ja oli tärkeässä roolissa seuran voittaessa kaudella 2000–2001 cup-triplan eli liigacupin, FA Cupin ja UEFA Cupin. McAllister pelasi Liverpoolissa vain kaksi kautta, mutta häntä pidetään yleisesti yhtenä seuran onnistuneimmista hankinnoista. Hänet äänestettiin muun muassa sijalle 32 Liverpoolin kannattajien *100 Players Who Shook The Kop* -äänetyksessä 2006. 

Liverpoolista McAllister palasi kesällä 2002 takaisin sarjatasoa alempana pelanneeseen Coventryyn. Aluksi hän toimi pelaajavalmentajana ja myöhemmin päävalmentajana. McAllister lopetti uransa vuonna 2003 Coventryssa. 

Skotlannin maajoukkuetta McAllister edusti uransa aikana 57 kertaa ja teki viisi maalia. Hän edusti maataan kolmesti arvokisoissa – vuonna 1990 MM-kisoissa, 1992 EM-kisoissa ja 1996 EM-kisoissa.

Valmennusura
------------

McAllisterin valmennusura alkoi pelaajavalmentajana Coventryssa 2002. Hänen valmennuksessaan Coventry ei menestynyt erityisen hyvin ja hän erosi tehtävästään tammikuussa 2004 viettääkseen aikaa rintasyöpää sairastaneen vaimonsa kanssa. 

McAllister nimitettiin 29. tammikuuta 2008 Newcastleen siirtyneen Dennis Wisen seuraajaksi Leeds Unitedin managerina. Hänen johdollaan Ykkösliigassa pelannut Leeds menestyi aluksi hyvin, mutta seuraavalla kaudella peliesitykset heikkenivät ja McAllister sai potkut. 

Syyskuussa 2010 McAllister palasi valmennustehtäviin Aston Villan apulaisvalmentajana.  Gérard Houllierin jouduttua sairaalaan sydänvaivojen vuoksi, McAllister toimi seuran päävalmentajana. Houllierin jätettyä seuran kauden päätteeksi, myös McAllisterin sopimus purettiin.

Tilastot
--------

**Pelaajatilastot**| Seura | Kausi | Sarja | Liiga | Skotlannin cup | Skotlannin liigacup | Eurooppa | Muut | Yhteensä |
| --- | --- | --- | --- | --- | --- | --- | --- | --- |
| Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| **Motherwell** | 1981–82 | SD1 | 1 | 0 | ? | ? | ? | ? | ? | ? | ? | ? | 1 | 0 |
| 1982–83 | SVL | 1 | 0 | ? | ? | ? | ? | ? | ? | ? | ? | 1 | 0 |
| 1983–84 | 21 | 0 | ? | ? | ? | ? | ? | ? | ? | ? | 21 | 0 |
| 1984–85 | SD1 | 35 | 6 | ? | ? | ? | ? | ? | ? | ? | ? | 35 | 6 |
| 1985–86 | SVL | 1 | 0 | ? | ? | ? | ? | ? | ? | ? | ? | 1 | 0 |
|
| Seura | Kausi | Sarja | Liiga | FA Cup | Englannin liigacup | Eurooppa | Muut | Yhteensä |
| Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| **Leicester City** | 1985–86 | D1 | 31 | 7 | ? | ? | ? | ? | ? | ? | ? | ? | 31 | 7 |
| 1986–87 | 39 | 10 | ? | ? | ? | ? | ? | ? | ? | ? | 39 | 10 |
| 1987–88 | D2 | 42 | 9 | ? | ? | ? | ? | ? | ? | ? | ? | 42 | 9 |
| 1988–89 | 46 | 11 | ? | ? | ? | ? | ? | ? | ? | ? | 46 | 11 |
| 1989–90 | 43 | 10 | ? | ? | ? | ? | ? | ? | ? | ? | 43 | 10 |
| **Leeds United** | 1990–91 | D1 | 38 | 2 | 6 | 1 | 7 | 2 | 0 | 0 | 4 | 1 | 55 | 6 |
| 1991–92 | 42 | 5 | 1 | 0 | 4 | 0 | 0 | 0 | 0 | 0 | 47 | 5 |
| 1992–93 | VL | 32 | 5 | 4 | 2 | 3 | 1 | 5 | 2 | 0 | 0 | 44 | 10 |
| 1993–94 | 42 | 8 | 3 | 0 | 2 | 0 | 0 | 0 | 0 | 0 | 47 | 8 |
| 1994–95 | 41 | 6 | 4 | 0 | 2 | 0 | 0 | 0 | 0 | 0 | 47 | 6 |
| 1995–96 | 36 | 5 | 6 | 3 | 8 | 1 | 4 | 1 | 0 | 0 | 54 | 10 |
| **Coventry City** | 1996–97 | VL | 38 | 6 | 4 | 0 | 4 | 1 | 0 | 0 | 0 | 0 | 46 | 7 |
| 1997–98 | 14 | 0 | 0 | 0 | 4 | 2 | 0 | 0 | 0 | 0 | 18 | 2 |
| 1998–99 | 29 | 3 | 3 | 1 | 1 | 0 | 0 | 0 | 0 | 0 | 33 | 4 |
| 1999–00 | 38 | 11 | 3 | 0 | 2 | 2 | 0 | 0 | 0 | 0 | 43 | 13 |
| **Liverpool** | 2000–01 | VL | 30 | 5 | 5 | 0 | 5 | 0 | 9 | 2 | 0 | 0 | 49 | 7 |
| 2001–02 | 25 | 0 | 0 | 0 | 1 | 1 | 11 | 0 | 1 | 1 | 38 | 2 |
| **Coventry City** | 2002–03 | D1 | 41 | 7 | 3 | 1 | 2 | 1 | 0 | 0 | 0 | 0 | 46 | 9 |
| 2003–04 | 14 | 3 | 0 | 0 | 0 | 0 | 0 | 0 | 0 | 0 | 14 | 3 |
| Yhteensä | 720 | 119 | 42 | 8 | 45 | 11 | 29 | 5 | 5 | 2 | 841 | 145 |

Lyhenteet

| Lyhenne | Sarja | Sarjaporras |
| --- | --- | --- |
| SVL | Skotlannin valioliiga | 1. |
| SD1 | Skotlannin 1. divisioona | 2. |
| VL | Englannin valioliiga | 1. (1992–) |
| D1 | Englannin 1. divisioona | 1. (–1991), 2. (1992–2004) |
| D2 | Englannin 2. divisioona | 2. (–1991), 3. (1992–2004) |

Lähteet
-------

### Tilastot

* Gary McAllisterin pelaajatilastot soccerbase.com.  Arkistoitu 29.5.2006. Viitattu 22.12.2009. (englanniksi)
* Gary McAllisterin valmentajatilastot soccerbase.com.  Arkistoitu 22.1.2009. Viitattu 22.12.2009. (englanniksi)

### Viitteet

1. 1 2 3 4 5 6  Jon Carter: McAllister: Indian summer at Anfield  18.12.2009. ESPNsoccernet.com.  Arkistoitu 22.12.2009. Viitattu 22.12.2009. (englanniksi)
2. ↑  100 Players Who Shook The Kop *zimbio.com*. Viitattu 22.12.2009. (englanniksi)
3. ↑  Mamrud, Roberto: Scotland - Record International Players  5.7.2018. RSSSF. Viitattu 8.11.2018. (englanniksi)
4. ↑  McAllisterista Leedsin uusi manageri (englanniksi)
5. ↑  Gerard Houllier's backroom team announced

  


|  |  |  |
| --- | --- | --- |
| Edeltäjä:**Roland Nilsson** | **Coventry Cityn päävalmentaja**2002–2003 | Seuraaja:**Eric Black** |

|  |  |  |
| --- | --- | --- |
| Edeltäjä:**Dennis Wise** | **Leeds Unitedin päävalmentaja**1–12/2008 | Seuraaja:**Simon Grayson** |